વિશ્વના અત્યંત નામાંકિત વૈજ્ઞાાનિક તરીકે જેનું નામ આલ્બર્ટ આઈન્સ્ટાઈન જેટલું જ પ્રભાવશાળી હોય, એવા વ્યક્તિત્વનો સામનો કરવો જ હિંમતનું કામ છે. માર્ગ્યુરાઈટ માટે બેહદ ગભરામણ, હથેળીમાં તો શું, મનમાં આવતા વિચારોને પણ પરસેવો થઈ આવે એવી પરિસ્થિતિ હતી. એક તરફ વિશ્વ વિભૂતિ સામે પોતાની કાબેલિયત પુરવાર કરવા માટે માનસિક તૈયારી કરવાની મથામણ અને બીજી તરફ મનમાં ‘નોકરી મળશે કે નહીં’નો છૂપો ભય.